From Loren To Marimar

Ang aklat na From Loren To Marimar na inedit ni Sheila S. Coronel ay koleksiyon ng mga artikulong isinulat ng mga mamamahayag noong dekada ‘90. Ang mga artikulong mababasa sa aklat ay magandang basahin ng mga mag-aaral, media users, mananaliksik, opisyales, pangkaraniwang mamamayan o kahit na sinomang interesado at gustong maunawaan kung paano tumatakbo ang mga maiimpluwensiyang sektor sa Pilipinas. Samakatuwid, ay para sa lahat ang aklat na ito.

Ang mga artikulong mababasa sa aklat na ito ay magbibigay ng paliwanag kung bakit nagkakaganito ang mga bagay-bagay partikular na sa pahayagan, telebisyon, midya, politika, media ethics, at internet. Malinaw at mabusising ipinaliwanag ng mga nagsulat ng artikulo kung bakit takot ang mga taong nasa likod ng pahayagan sa pamahalaan? Kung bakit matindi ang kompetisyon sa telebisyon? Kung bakit at paano sinusuhulan ng mga politiko ang mga mamamahayag? Kung bakit may mga politikong gustong maging host ng mga programa sa telebisyon? At kung bakit pumatok ang internet bilang isang uri ng midya? Sa tulong ng mga artikulong ito ay magkakaroon ng ideya ang mga mambabasa sa mga baga-bagay na may kinalaman sa media.

Panitikan
Pilipinas